b'\n_START_ARTICLE_\nPaprastoji musmir\xc4\x97\n_START_SECTION_\nPo\xc5\xbeymiai\n_START_PARAGRAPH_\nVaisiak\xc5\xabniai dideli. Kepur\xc4\x97l\xc4\x97 iki 20-25 cm skersmens, ry\xc5\xa1kiai raudona, su baltomis karput\xc4\x97mis ar pl\xc4\x97vel\xc4\x97mis (apvalkalo liekanomis), lietui jas nuplovus, musmir\xc4\x97 tampa pana\xc5\xa1i \xc4\xaf raudonas \xc5\xabm\xc4\x97des. Lak\xc5\xa1teliai balti, mink\xc5\xa1ti, tank\xc5\xabs, laisvi. Kotas 8-20 cm ilgio, 1-3 cm storio, su baltu rinkiu, pagrindas gumbi\xc5\xa1kai sustor\xc4\x97j\xc4\x99s, su tvirtai apaugusia i\xc5\xa1nara. Trama balta, mink\xc5\xa1ta, be ypatingo kvapo ir skonio. Auga liepos-spalio m\xc4\x97n. \xc4\xafvairiuose mi\xc5\xa1kuose.\n_START_SECTION_\nNuodingumas\n_START_PARAGRAPH_\nMusmir\xc4\x97 da\xc5\xbenai yra klaidingai laikoma ypa\xc4\x8d nuodingu grybu. Ta\xc4\x8diau i\xc5\xa1 ties\xc5\xb3 jos nuodingumas da\xc5\xbeniausiai smarkiai perdedamas \xe2\x80\x93 mirtys, sukeltos musmiri\xc5\xb3 vartojimo, yra retas rei\xc5\xa1kinys._NEWLINE_Pagrindin\xc4\x97s musmiri\xc5\xb3 psichoaktyviosios med\xc5\xbeiagos yra ibotenin\xc4\x97 r\xc5\xabg\xc5\xa1tis, muscimolis, muskazonas ir muskarinas.\n_START_SECTION_\nRekreacinis vartojimas ir poveikis\n_START_PARAGRAPH_\n\xc5\xa0\xc4\xaf gryb\xc4\x85 d\xc4\x97l jo psichoaktyvi\xc5\xb3 savybi\xc5\xb3 nuo seniausi\xc5\xb3 laik\xc5\xb3 vartojo \xc5\xbeyniai, \xc5\xa1amanai, kariai._NEWLINE_Musmir\xc4\x97s vartotojai mini \xc5\xa1iuos poveikius: pakit\xc4\x99s vaizdini\xc5\xb3 ir garsini\xc5\xb3 signal\xc5\xb3 suvokimas, pusiausvyros praradimas, lengvi raumen\xc5\xb3 tr\xc5\xabk\xc4\x8diojimai.'